31994R0180
L 024/38
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 180/94 НА КОМИСИЯТА
от 28 януари 1994 година
за изменение на Регламент (ЕИО) № 1756/93 за определяне на правопораждащите факти за селскостопанския обменен курс, прилаган за млякото и млечните продукти
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 3813/92 на Съвета от 28 декември 1992 г. относно отчетната единица и обменните курсове, които следва да се прилагат в рамките на Общата селскостопанска политика (1), и по-специално член 6, параграф 2 от него,
като има предвид, че Регламент (ЕИО) № 1756/93 на Комисията (2), последно изменен с Регламент (ЕИО) № 114/94 (3), има за цел точното определяне на обменния курс, който трябва да се прилага за всички суми, фиксирани в екю, в сектора на млякото и млечните продукти; като има предвид, че за тази цел посоченият регламент трябва да бъде допълнен с определянето на правопораждащия факт за сумите, предвидени в член 1, параграф 3 от Регламент (ЕО) № 3582/93 на Комисията от 21 декември 1993 г. относно определянето на условията за прилагане на Регламент (ЕИО) № 2073/92 на Съвета относно насърчаването на потреблението в Общността и разширяването на пазарите на млякото и млечните продукти (4);
като има предвид, че мерките, предвидени в настоящия регламент, са в съответствие със становището на Управителния комитет по млякото и млечните продукти,
ПРИЕ НАСТОЯЩИЯ РЕГЛАМЕНТ:
Член 1
В приложението към Регламент (ЕИО) № 1756/93 се добавя следната точка:
Регламент
Съответни размери
Селскостопански обменен курс, който да се прилага
14. (ЕО) № 3582/93
Размер на тавана и общ размер на режийните разходи, упоменати в член 1, параграф 3; цена, упомената в член 4, параграф 3, буква г)
Селскостопански обменен курс, приложим на крайната дата за представяне на предложения, упомената в член 3“
Член 2
Настоящият регламент влиза в сила на седмия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 28 януари 1994 година.